recursal/SuperWikiNEXT-32B huggingface dataset:
**راجا ٹوڈرمل** ذات کے کھتری ،گوت ٹنن، لاہور یا چونیاں ضلع لاہور کے باشندے تھے۔

ولادت
-----

وہ لہرپور اُتر پردیش میں ہندو خاندان میں پیدا ہوئے۔ ان کے والد کا انتقال اس وقت ہو گیا تھا جب وہ ابھی چھوٹے تھے۔

دربار ِاکبری میں مقام
---------------------

22 صوبوں کا دیوانِ کُل اور وزیر باتدبیر تھے۔ بیوہ ماں کی دُعاؤں سے اعلیٰ رُتبہ پایا۔ سپاہ گیری اور سرداری کے جوہر نے بھی اُنکی اہمیت اُجاگرکی۔ پابندی ِآئین احکام میں کسی کو رعایت نہیں دیتے تھے لہذا اُن پر سخت مزاجی کا الزام تھا۔ انتہائی قابل، معاملہ فہم اور دانشمند کہلائے۔ بڑھاپے میں بیماری کی وجہ سے وفات پائی۔

شیر شاہ سوری کا ساتھ
--------------------

ٹوڈرمل پہلے شیر شاہ سوری کے دربار میں کام کرتے تھے جب مغلوں نے سوری خاندان کی حکومت کا خاتمہ کر دیا تو ٹو ڈرمل مغلیہ خاندان کے وفادار بن گئے۔ اکبر نے ان کو آگرہ کے انتظام کی ذمہ داری سونپی تھی

نورتنوں میں شامل
----------------

دربار اکبری سے منسلک ہوئے تو بادشاہ کے نور نظر بن گئے اور اپنی اعلٰی قابلیت اور اپنی ہنر مندی کی بدولت یہاں تک ترقی کی کہ سارے ہندوستان میں 22 صوبوں کے دیوان کل اور وزیرباتدبیر کا رتبہ پایا۔ مہابلی سفر حضر دونوں میں اپنے ساتھ رکھنے لگے۔ بالآخر اپنے نورتنوں میں شامل کر کے راجا ٹوڈرمل کو موتمن الدولہ (سلطنت کا امین) اورعندۃالملک (معتبرسردار یا امیر) کے خطابات دیے۔ بہت سی جنگی مہمات خصوصاً بنگال کی لڑائیوں میں راجا توڈرمل نے کمال بہادری کا ثبوت دیااور فتح سے ہمکنار ہوئے۔ اس پر چارہزاری کا منصب بھی عطا ہوا۔ برصغیر پاک و ہند میں زمین کی مال گزاری، خرید و فروخت اور دیگر حساب کے کاغذات میں راجا توڈرمل کی ہی اصطلاحات اور الفاظ آج بھی استعمال ہو رہے ہیں۔ ٹو ڈرمل کا ایک کارنامہ یہ ہے کہ اس نے بھگوت گیتا کا ترجمہ فارسی زبان میں کیا تھا۔

انتقال
------

1589 میں لاہور میں ان کا انتقال ہوا۔ اس کے بعد اکبر اس کے ہی بیٹے کلیان داس کو اپنا وزیر خزانہ مقرر کیا۔

حوالہ جات
---------

1. ↑  راجا ٹوڈرمل | ارتقاِ حيات
2. ↑   آرکائیو شدہ (Date missing) بذریعہ viqarehind.com (Error: unknown archive URL) -نو-9-رتن قسط10/

* | 
	+ د
	+ ب
	+ تاکبر کے نورتن |
| --- |
| بیربل  ·  ابو الفضل فیضی  ·  ابو الفضل علامی  ·  تان سین  ·  عبد الرحیم خان خاناں  ·  راجہ مان سنگھ  ·  ملا دو پیازہ  ·   ٹوڈرمل  ·  مرزا عزیز کوکلتاش |
**ٹیکس دہندہ** (انگریزی: Taxpayer) سے مراد کوئی فرد یا ادارہ (جیسے کہ ایک کاروباری کمپنی ہو سکتی ہے) جسے کہ ٹیکس یا محصول کی ادائیگی طے کرنا ہوتا ہے۔ جدید ٹیکس دہندوں کو شناختی نمبر بھی حاصل ہو سکتے ہیں، جنہیں کسی حکومت کی جانب سے افراد یا پھر ادارہ جات کو عطا کیا جاتا ہے۔

ٹیکس حکام
---------

کئی ممالک میں ٹیکس حکام کو نگرانی، جانچ اور دیکھ ریکھ کے خصوصی اختیارات حاصل ہیں۔ 2021ء میں پاکستان میں ایف بی آر نے ملک بھر کے فیلڈ فارمشنز کو ٹیکس دہندگان سے واجبات کے حصول کے لیے بینک اکائونٹ منجمد کرنے کے اختیارات بحال کر دیے ہیں۔ایف بی آر کے مطابق فیلڈ فارمشنز کے لیے ٹیکس دہندگان کے بینک اکائونٹس منجمد کرنے سے 24 گھنٹے قبل متعلقہ ٹیکس دہندہ ادارے یا کمپنی کے چیف ایگزیکٹو آفیسر، پرنسپل آفیسر یا مالک کو آگاہ کرنے کی شرط ختم کردی ہے اور بینک اکائونٹس منجمد کرنے کے لیے چیئرمین ایف بی آر سے پیشگی منظوری لینے کی شرط بھی واپس لے لی ہے۔ اس حوالے سے دستیاب دستاویز کے مطابق ایف بی آر نے ملک بھر کے تمام فیلڈ فارمشنز کو مراسلے ارسال کر دیے ہیں جس میں ایف بی آر نے تمام دفاتر کے چیف کمشنرز ان لینڈ ریونیو سے کہا ہے کہ ٹیکس دہندگان سے ٹیکس واجبات کی ریکوری کے لیے پانچ مئی 2019 اور دس اکتوبر 2019 کو لکھے جانے والے لیٹرز میں ٹیکس دہندگان کے بینک اکائونٹس منجمد کرنے سے 24 گھنٹے پہلے متعلقہ ٹیکس دہندہ ادارے یا کمپنی کے چیف ایگزیکٹو آفیسر، پرنسپل آفیسر یا مالک کو آگاہ کرنے اور بینک اکائونٹس منجمد کرنے کے لیے چیئرمین ایف بی آر سے پیشگی منظوری لینے کی ہدایات واپس لے لی گئی ہیں۔

عوامی کو رعایتیں
----------------

مختلف حکومتیں وقتًا فوقتًا رضا کارانہ طور پر آمدنی کے افشا پر جرمانوں اور سزاؤں کی معافی کا اعلان کرتی آئی ہیں۔ اس سلسلے میں ایک سوچ یہ ہے کہ چونکہ حکومت کی ایمنسٹی اسکیم قانون سازی کا ایک فائدہ مند حصہ ہے، اس لیے رضاکارانہ ٹیکس کی ادائیگیوں پر جرمانہ عائد کرنے کی بجائے اسے پھنسے ہوئے ٹیکس مالیے کی وصولی میں مدد کے لیے آزادانہ طور پر اختیار کے استعمال کا اختیار بہ روئے کار لانا چاہیے۔

مزید دیکھیے
-----------

* ٹیکس

حوالہ جات
---------

1. ↑
2. ↑
نیو میمن مسجد، بولٹن مارکیٹ، کراچی
**نیو میمن مسجد** کراچی، پاکستان میں ایک مسجد ہے۔ یہ کراچی کے اہم کاروباری علاقے میں بولٹن مارکیٹ سے ملحق ہے۔ قیام پاکستان کے بعد جب ملحقہ کاروباری علاقوں میں تجارتی سرگرمیاں تیز ہوئیں تو کاروباری برادری نے ایک مرکزی جامع مسجد کی ضرورت محسوس کی۔ قیام پاکستان سے قبل یہاں چند مقامی لوگوں کی قبور تھیں۔ جنہیں کنکریٹ کی چھت ڈال کر محفوظ کر دیا تھا۔ اولین تعمیر کے وقت یہاں دس ہزار نمازیوں کی گنجائش تھی۔ تین مرکزی گنبد اور دو بلند و بالا میناروں والی مسجد وقتا فوقتا تعمیر نو کے مراحل سے گذری ہے۔ آخری مرتبہ اس کے تین مرکزی گنبدوں کو سنگ مرمر سے مزین کیا گیا تھا۔

  


| * د
* ب
* ت
پاکستان کی مساجد |
| --- |
| بادشاہی مسجد، لاہور | 
* بادشاہی مسجد
* بھونگ مسجد
* بیت المکرم مسجد
* داتا دربار مسجد
* دائی انگہ مسجد
* سنہری مسجد
* شاہجہانی مسجد
* فیصل مسجد
* لال مسجد
* گرینڈ جامع مسجد
* مسجد بیگم شاہی
* مسجد طوبیٰ‎
* موتی مسجد
* مہابت خان مسجد
* نیو میمن مسجد
* مسجد سلمان بن عبدالعزیز
* مسجد وزیر خان
* مسجد شہداء
* مسجد درویش
* سنہری مسجد پشاور

 | پاکستان کا پرچم |
| 
* زمرہ
* پاکستان میں اسلام
* مساجد بلحاظ ملک

 |
نواب **خواجہ حبیب اللہ** بہادر(1895–1958) ڈھاکہ کے پانچویں نواب تھے۔ وہ خود سے زیادہ ممتاز باپ نواب سر خواجہ سلیم اللہ بہادر کے بیٹے تھے۔ ان کی حکمرانی کے تحت ڈھاکہ کی نواب ریاست ،پاکستان ریاست کے حصول کے ایکٹ کے تحت 1952 میں اپنے حقیقی استحکام تک جا پہنچی۔
خواجہ حبیب اللہ ڈھاکہ میں 26 اپریل 1895 میں پیدا ہوئے ان کے والد ڈھاکہ نواب خاندان کے نواب سلیم اللہ بہادر تھے۔ حبیب اللہ دارجلنگ میں سینٹ پالاسکول گئے اور اس کے بعد انگلینڈ میں اپنی تعلیم جاری رکھی۔ 1915 میں اپنے والد کی وفات پر انھیں نواب آف ڈھاکہ کی گدی سنبھالنی پڑی۔ 1918 میں وہ برطانوی ہندوستانی آرمی پلاٹون میں شامل ہوئے انھوں نے برطانوی مینڈیٹ میسوپوٹیمیا میں اعزازی لیفٹیننٹ کے طور پر خدمات سر انجام دی۔
انھوں نے ڈھاکہ ڈسٹرکٹ بورڈ اور میونسیپلٹی بورڈ کی خدمات بھی انجام دی۔ انھوں نے تحریک خلافت میں بھی حصہ لیا۔ وہ 1924 سے 1932 تک بنگال کے قانون ساز کونسل میں ڈھاکہ کی نمائندگی کرتے رہے۔ حبیب اللہ نے 1932 میں برطانوی حکومت کی کمیونل ایوارڈ کی پیش کش کی طرف داری کی۔ 1935 میں وہ بنگال مسلم لیگ کے صدر تھے اور آل انڈیا مسلم لیگ کے ایگزیکٹیو کے رکن تھے۔

1937 سے 1941 تک وہ اے کے فاضل الحق کی کابینہ میں وزیر تھے۔انھوں نے مسلم لیگ کی خواہشات کے خلاف حق کی دوسری کابنیہ میں شمولیت اختیار کی جس پر وہ 1946 تک مسلم لیگ سے معطل رہے۔ 1946 میں وہ بنگال کے انتخابی انتخابات میں ایک آزاد امیدوار کے طور پر کھڑے ہوئے۔ لیکن اپنے رشتہ دار خواجہ خیر الدین کے ہاتھوں بھاری شکست کا سامنا ہوا، جو مسلم لیگ کی ٹکٹ پر تھے۔ انھوں نے اس کمیشن کی بھی صدارت کی جس نے ڈھاکہ میں پاکستان کی آزادی کی تقریب کا دورہ کیا۔ اور 15 اگست 1947 کو لال باغ قلعہ میں پاکستان کا پرچم بلند کیا۔ بھارت کی تقسیم کے بعد وہ مشرقی پاکستان میں مسلم لیگ کے نائب صدر کی حیثیت رکھتے تھے۔ ڈھاکہ کے نواب کے طور پر اپنی حکمرانی کے دوران میں انھوں نے اپنے والد کے تحت شروع ہونے والے ریاست کے لقب کو جاری رکھا۔

حوالہ جات
---------

1. ↑  S. D. Punekar، Robert Varickayil، Manorama Savur، Sunil Dighe، Kamala Ganesh، Indian Council of Historical Research۔ Labour Movement in India: 1937-1939 (بزبان انگریزی)۔ Indian Council of Historical Research۔ صفحہ: 1117۔ ISBN 9788173071065۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 28 مئی 2018  الوسيط `|url-status=` تم تجاهله (معاونت)

|  |
| --- |
| خواجہ حبیب اللہ **نواب ڈھاکہ** |
| ماقبل Nawab Sir خواجہ سلیم اللہ Bahadur
 |  **نواب ڈھاکہ** 1915–1952 | **Abolished** |
خواتین(ویمنز) ایریا چیمپیئن شپ خواتین کا کرکٹ مقابلہ تھا جس کا اہتمام خواتین کرکٹ ایسوسی ایشن کرتا  تھا، یہ کرکٹ مقابلہ 1980 سے 1996 تک جاری رہا۔ اس میں پچپن کرکٹ اوور کا میچ کرایا جاتا تھا۔ ٹیموں کو کئی گروپوں میں منظم کیا جاتا تھا پھر  فائنل کھیلا جاتا تھا۔ اس مقابلے کی جگہ 1997 میں خواتین کی کاؤنٹی چیمپئن شپ نے لے لی۔

چیمپئن شپ میں حصہ لینے والی ٹیموں میں کاؤنٹی ٹیمیں، کاؤنٹی سیکنڈ الیون، علاقائی ٹیمیں اور دعوتی الیون شامل تھیں۔ یہ ٹورنامنٹ انگلینڈ میں خواتین کا پہلا باضابطہ کرکٹ مقابلہ تھا جس میں ٹیموں نے پہلے صرف یک طرفہ اور دوستانہ میچ کھیلے۔ 1988 اور 1994 کے درمیان، مقابلہ خواتین کے علاقائی ٹورنامنٹ کے بعد ہوا، جس کا مقابلہ علاقائی چیمپئن شپ ٹیموں سے منتخب علاقائی ٹیموں نے کیا۔

یارکشائر ایریا چیمپئن شپ کی تاریخ کی سب سے کامیاب ٹیم تھی جس نے گذشتہ پانچ ٹورنامنٹ سمیت چھ ٹائٹل جیتے تھے۔ ایسٹ مڈلینڈز اور مڈل سیکس نے تین تین ٹائٹل جیتے۔

### تاریخ

افتتاحی خواتین ایریا چیمپئن شپ 1980 میں ہوئی جس میں بارہ ٹیموں نے چار علاقائی گروپس کی صورت میں حصہ لیا۔ مڈل سیکس فائنل میں ویسٹ مڈلینڈز کو ہرا کر پہلی بار چیمپئن بنی۔ ابتدائی بارہ ٹیمیں ٹورنامنٹ کے دوران میں باقاعدہ مدمقابل بنیں، مختصر طور پر 1986 اور 1989 میں  ڈبلیو سی اے  انویٹشنل الیون، اے ووڈ الیون، بی اے ڈینیل الیون اور آخری دو سیزن میں  سرے سیکنڈ الیون  شامل ہوئیں۔ 1988 سے ٹورنامنٹ پر دو ٹیموں کا غلبہ تھا: یارکشائر اور ایسٹ مڈلینڈز۔ وہ تین فائنل میں ایک دوسرے سے کھیلے اور مجموعی طور پر یارکشائر نے اس عرصے میں چھ ٹائٹل جیتے اور تین دفعہ دوسرے نمبر پر آئی۔ ایسٹ مڈلینڈز نے تین ٹائٹل جیتے اور چار مرتبہ دوسرے نمبر پر آئی۔

### ساخت

خواتین ایریا چیمپیئن شپ اپنے قیام سے مختلف ادوار سے گذری۔ ابتدائی طور پر ٹیمیں چار  گروہ میں کھیلتی تھیں جن میں فاتح ٹیم سیمی فائنل میں پہنچتی تھی۔ بعد میں ٹیمیوں کو دو پول بنا کر تقسیم کر دیا گیا، ٹیمیں اپنے اپنے پول میچ کھیلتیں اور پول کے فاتینح فائنل میں پہنچ جاتے۔ چیمپیئن شپ کے آخری دو سیزن میں ٹیموں کو  دو ڈویژنوں میں منظم کیا گیا جس میں ڈویژن ایک کی فاتح کو چیمپئن کا تاج پہنایا گیا۔ اس طریقے کو خواتین کی کاؤنٹی چیمپئن شپ میں آگے بڑھایا گیا۔

حوالہ جات
---------

1. ↑  "Women's Area Championship 1980"۔ کرکٹ آرکیو۔ اخذ شدہ بتاریخ 19 جنوری 2021  تحقق من التاريخ في: `|access-date=` (معاونت)
2. ↑  "Middlesex v West Midlands, 7 ستمبر 1980"۔ کرکٹ آرکیو۔ اخذ شدہ بتاریخ 19 جنوری 2021  تحقق من التاريخ في: `|access-date=` (معاونت)
3. ↑  "Yorkshire Women List A Matches"۔ کرکٹ آرکیو۔ اخذ شدہ بتاریخ 19 جنوری 2021  تحقق من التاريخ في: `|access-date=` (معاونت)
4. ↑  "East Midlands Women List A Matches"۔ کرکٹ آرکیو۔ اخذ شدہ بتاریخ 19 جنوری 2021  تحقق من التاريخ في: `|access-date=` (معاونت)
5. ↑  "Women's Area Championship 1986"۔ کرکٹ آرکیو۔ اخذ شدہ بتاریخ 19 جنوری 2021  تحقق من التاريخ في: `|access-date=` (معاونت)
6. ↑  "Women's Area Championship 1995"۔ کرکٹ آرکیو۔ اخذ شدہ بتاریخ 19 جنوری 2021  تحقق من التاريخ في: `|access-date=` (معاونت)
**مجلہ مصباح** کویت سے اردو زبان میں شائع ہونے والا ایک کثیر الاشاعت دینی ،تربیتی اور دعوتی مجلہ ہے۔ حقیقت یہ ہے کہ کویت کی سرزمین پر اردو ادب کی ایک زمانے سے آبیاری ہو رہی ہے اور یہاں اردو زبان کے بڑے بڑے ماہرين فن موجود ہیں،البتہ دینی مجلات میں مصباح پہلا اور واحد مجلہ ہے جو دیار غیر میں تارکین وطن کی دینی تربیت کر رہا ہے۔ اور اردو زبان کی خدمت میں بھی ہاتھ بٹا رہا ہے۔
نو مبر 2008 ء میں اس کا آغاز ہوا جب سے بحمداللہ پابندی کے ساتھ ہر ماہ شائع ہو رہا ہے۔ یہ مجلہ ipc (اسلام پریزنٹیشن کمیٹی) سے شائع ہوتا ہے اور اس کے مقاصد مندرجہ ذیل ہیں

* ipc اور کویت کے مسلم کمیونٹیز کے بیچ ہم آہنگی اور ربط وتعلق پیدا کرنا، ان کے آپسی تعلقات کو جلا بخشنا۔
* مثبت اور سنجیدہ موضوعات کے ذریعہ اردوداں حلقے میں دینی وثقافتی بیداری لانا۔
* اسلام کی آفاقیت کو انسانیت کے سامنے پیش کرنا نیز مسلمانوں کی اصلاح اورغیر مسلموں میں دعوت کے تئیں مسلمانوں کی ذہن سازی کرنی۔

مجلہ میں مندرجہ ذیل کالم بھی شائع ہوتے ہیں

* تجلیات
* صدائے عرش
* آئینہ رسالت
* دیار غیر میں
* ایمانیات
* ہدایت کی کرنیں
* دعوت وحکمت
* تربیت وتزکیہ
* آداب واحکام
* آفاقی پیام
* فقہ وفتاوی
* نکہت گل
* گوشہ خواتین
* خبرونظر
* باغیچہ اطفال
* روداد چمن
* بزم ادب
ہِل ٹاپ ہوڈز کے نغمے کے لیے، دی نوزبلیڈ سیکشن ملاحظہ فرمائیں۔
ریاستہائے متحدہ امریکا اور کینیڈا میں **نوزبلیڈ سیکشن** کسی عوامی نشستوں کی ترتیب میں، عمومًا کھیل کے اسٹیڈیموں میں یا جمنیزیم میں سب سے اونچے اور مطلوبہ حرکات و سکنات سے سب سے دور کی نشستوں کو کہا جاتا ہے۔ ایک عام طعنہ آمیز گویائی جو اس بارے میں کہی جاتی ہے وہ یہ ہے کہ اسٹڈیم کی سب سے اوپر والی نشستیں ایسی ہیں جیسی کہ "نوزبلیڈ سیکشن میں بیٹھنا" اور "نوزبلیڈ سیٹوں پر بیٹھنا"۔ یہ حوالہ اس معاملے سے بنتا ہے کہ بڑھتی اونچائی پر کم بادنما دباؤ کی وجہ ناک کی مسدودی کا رجحان زیادہ ہوتا ہے۔

اس انگریزی زبان کے محاورے کا اختراع 1970ء کے دہے کی ٹیلی ویژن سیریز *ہیپی ڈیز* ہو سکتی ہے۔ ہر ایپی سوڈ کے اختتام پر ریچی کنینگہم (جس کا کردار ران ہوارڈ نے ادا کیا اور اس کے سارے دوستوں کو جے ایف اینڈ ایف کانسرٹ جانا تھا، مگر ٹکٹیں اوپری نشستوں کے لیے تھے۔ فونزی (جس کا کردار ہینری وینکلر نے نبھایا) یہ الفاظ کہا تھا، "مجھے یہاں پر نوزبلیڈ (ناک کا منجمد ہونا یا اس سے خون نکلنا) ہو رہا ہے"۔ اس کے بارے یہ تصور کیا جاتا ہے کہ مقبول عام استعمال کے سلسلے میں نوزبلیڈ کا یہ پہلا استعمال جو نوزپلیڈ کو کسی بھی عوامی کانسرٹ کی سب اوپری نشستوں کو "نوزبلیڈ" سے منسوب کیا گیا ہے۔

مقبول عام ثقافت
---------------

ٹام پیٹی کا نغمہ "منی بِکمز کِنگ" میں ایک حوالہ ان ابتدائی مداحوں کا ہے جن کو "اوپر کی جانب نوزبلیڈ" میں بیٹھنا پڑتا ہے۔

عوامی کھیل اور ثقافت کی ایک ویب سائٹ ہے جسے "دی نوزبلیڈ سیٹ" کہا جاتا ہے۔ یہ اوسط نیٹ ورک پر کام کرتی ہے۔

آسٹریلین ہِپ ہاپ گروپ ہل ٹاپ ہوڈز نے ایک نغمہ جاری کیا ہے جس کا عنوان "دی نوزبلیڈ سیکشن" ہے۔ اس نغمے میں عرف عام کے برعکس نوزبلیڈ سے مراد پہلی صف لی گئی تھی۔ یہ اس لیے ہے کیوں کہ جب ایک شخص کی ناک منجمد ہوتی ہے تو اسے ہدایت دی جاتی ہے (اگرچیکہ صحیح نہیں) کہ وہ اپنا سر پیچھے کی جانب جھکائیں اور سیدھے دیکھیں - لوگوں سے یہی سب کچھ اونچے اسٹیج شو کے سامنے کے صف میں کرنے کے لیے مجبور کیا جاتا ہے۔

ایمیجین ڈراگنز بینڈ نے بھی اس محاورے کا استعمال اپنے ایک کانسرٹ سیکشن کے ان کے نغمے "تھنڈر" میں حوالہ دیا۔ بول میں ایک ففرہ یوں میں ہے: "اب میں اسٹیج سے مسکرا رہا ہوں، جب کہ آپ نوزبلیڈ سے تالیاں بجا رہے ہیں"۔ اس میں یہ لوگ خود کو کامیاب بتا رہے ہیں جب کہ لوگوں نے عمر کے شروع میں جنھوں نے ان کی تنقید کی وہ اب ان کی مداحی میں لگے ہیں۔

امریکی ریاپر پوسٹ ملون نے یہ محاورے کو اپنے نغمے "وائٹ ایورشن" میں استعمال کیا ہے۔ اس میں وہ ایک فقرہ کچھ اس طرح کہتا ہے: "مادہ کتا، میں یہ شرط لگاتا ہوں کہ تم مجھے نوزبلیڈ سے دیکھتی ہو"۔ یہ فقرہ اس کی خوشی کا اظہار ہے جو وہ کانسرٹ کے دوران محسوس کرتا ہے اور یہ حقیقت ہے کہ لوگ اسے جانتے ہیں۔

حوالہ جات
---------

1. ↑  medium.com/the-bleed
**ملیالم ویکیپیڈیا** ( (ملیالم: മലയാളം വിക്കിപീഡിയ)‏) ویکیپیڈیا کا ملیالم نسخہ ہے، جو مفت اور عوامی طور پر قابل تدوین آن لائن انسائیکلوپیڈیا ہے جو 21 دسمبر 2002ء کو لانچ کیا گیا تھا۔ پروجیکٹ مختلف معیار میٹرک میں جنوب مشرقی ایشیائی زبان ویکیپیڈیا کے مابین ویکیپیڈیا ہے۔ یہ بمطابق ستمبر 2019ء 65،000 سے زیادہ مضامین ہے۔

تاریخ
-----

### آغاز

2002ء میں 21 دسمبر سے ویکیپیڈیا ڈومین میں ملیالم زبان کا ویکیپیڈیا دستیاب ہے۔ صارف ونود کے رکن پارلیمنٹ نے اس کے لیے اقدامات اٹھائے تھے۔ اس کی تشکیل کے بعد دو سال تک، وہ ویکی کو متحرک رکھنے کے لیے کوشاں اہم شخص رہے۔ ملیالم ویکیپیڈیا کے تقریبا تمام ابتدائی صارف غیر مقیم ملیالی تھے۔ او ایس اور براؤزر سے متعلقہ امور، رینڈرینگ ایشوز، یونیکوڈ سے متعلقہ امور وغیرہ کی وجہ سے ویکیپیڈیا کی افزائش اس وقت بہت زیادہ رکاوٹ تھی۔

مزید دیکھیے
-----------

* ہندی ویکیپیڈیا
* بنگالی ویکیپیڈیا
* مراٹھی ویکیپیڈیا

حوالہ جات
---------

1. ↑  "Wikipedia Statistics - Tables - Malayalam"۔ stats.wikimedia.org

بیرونی روابط
------------

* سرورق
* ملیالم کا ویکیپیڈیا موبائل ورژن
* ملیالم فونٹ ڈاؤن لوڈ کریںآرکائیو شدہ (Date missing) بذریعہ languagetype.com (Error: unknown archive URL)
ریتو آریا (پیدائش 17 ستمبر 1988) ایک انگریزی اداکارہ اور ڈرمر ہے۔ وہ سب سے پہلے برطانوی swp اوپیرا ڈاکٹرز (2013–2017) میں ڈاکٹر میگن شرما کے کردار کے لیے مشہور ہوئیں، جس کے لیے انھیں برٹش سوپ ایوارڈ کے لیے نامزد کیا گیا ۔ اسنھے ہیومنز (2016–2018) سیریز میں فلیش کے کردار کے لیے مزید پہچان ملی۔ انھوں نے نیٹ فلکس کی اصل سیریز دی امبریلا اکیڈمی (2020–موجودہ) میں لیلا پِٹس کا کردار ادا کیا جس کے لیے انھیں وسیع پیمانے پر پہچان ملی۔

### ابتدائی زندگی

ریتو آریہ انگلینڈ میں ہندوستانی والدین کے گھر پیدا ہوئیں۔ ان کے ماں اور باپ دونوں رئیل اسٹیٹ میں کام کرتے ہیں۔ ا کے دو بھائی ہیں، رومی اور راہول۔ آریا نے نوعمری میں اداکاری شروع کی۔ آریہ نے بی ایس سی کی ڈگری حاصل کی۔ ساؤتھمپٹن ​​یونیورسٹی سے فلکی طبیعیات میں] اور آکسفورڈ اسکول آف ڈراما سے تربیت حاصل کی۔

### کیرئیر

ریتو آریا  کو پہلی بار برطانوی سوپ اوپیرا ڈاکٹرز میں ماہر نفسیات ڈاکٹر میگن شرما کے کردار کے لیے پہچان ملی جو انھوں نے 2013 سے 2017 تک ادا کیا۔ اس کی کارکردگی کے لیے وہ 2017 میں بہترین نووارد کے لیے برطانوی صابن کے ایوارڈ کے لیے نامزد ہوئی تھیں۔ اانھوں نے 2014 میں سیریز شرلوک میں مہمان کا کردار ادا کیا تھا اور 2016 سے 2018 تک سیریز ہیومنز میں اینڈرائیڈ android فلیش کے طور پر بار بار کردار ادا کیا تھا

2019 میں ریتوآریا نے فلم لاسٹ کرسمس میں جینا کا کردار ادا کیا جو ایک بڑی تجارتی کامیابی تھی اور 2020 میں نیٹ فلیکس سیریز  فیل گڈFeel Good میں لاوا کا کردار ادا کیا۔ اسی سال انھوں نے ڈاکٹر کون سیریز میں مہمان اداکاری کی۔2020 میں انھوں نے  نیٹ فلیکس Netflix سیریز دا امبریلا اکیڈمی The Umbrella Academy میں لیلا پِٹس کا کردار ادا کیا جسے ان کا اہم کردار سمجھا جاتا ہے۔ریتو آریا ایک ڈرمر اور بینڈ KIN کن کا حصہ ہے جس نے اپریل 2020 میں اپنا پہلا سنگل "شیئرنگ لائٹ" جاری کیاان کے فالو اپ سنگل "L.O.V.E" کا پریمیئر 6 اگست 2020 کو ہوا2021 میں، آریا نے نیٹ فلکس فلم ریڈ نوٹس میں شریک اداکاری کی




1. ↑  General Register Office; Kingdom; Reference: Volume 33, Page 1578
2. ↑  "Goldsmith Properties Limited"۔ Endole۔ اخذ شدہ بتاریخ 29 جولا‎ئی 2021
3. ↑  "Sharing Light, by KIN"۔ KIN۔ 14 اگست 2020 میں اصل سے آرکائیو شدہ۔ اخذ شدہ بتاریخ 14 اگست 2020  الوسيط `|url-status=` تم تجاهله (معاونت)
4. ↑  Ariana Romero (August 6, 2020)۔ "Your Fave New Umbrella Academy Star's New Music Video Is Here & It's Got A Sneaky Easter Egg"۔ Refinery29 (بزبان انگریزی)۔ 21 اگست 2020 میں اصل سے آرکائیو شدہ۔ اخذ شدہ بتاریخ 07 اگست 2020  الوسيط `|url-status=` تم تجاهله (معاونت)
5. ↑  "KIN - L.O.V.E."۔ Nicholas Alexander (بزبان انگریزی)۔ 21 اگست 2020 میں اصل سے آرکائیو شدہ۔ اخذ شدہ بتاریخ 14 اگست 2020  الوسيط `|url-status=` تم تجاهله (معاونت)
**سر جان فریڈرک نیویل کارڈس** ، سی بی ای (2 اپریل 1888 – 28 فروری 1975) ایک انگریزی مصنف اور نقاد تھے۔ ایک غریب گھریلو پس منظر سے، اور بنیادی طور پر خود تعلیم یافتہ، وہ 1919ء میں *مانچسٹر گارڈین* ' کرکٹ نمائندے اور 1927ء میں اس کے چیف میوزک نقاد بن گئے، 1940ء تک بیک وقت دونوں عہدوں پر فائز رہے۔ دوسری جنگ عظیم سے پہلے کے سالوں میں ان دو الگ الگ شعبوں میں ان کی شراکت نے اپنی نسل کے صف اول کے نقادوں میں سے ایک کے طور پر ان کی ساکھ قائم کی۔

کارڈس کا انتقال 28 فروری 1975ء کو نفیلڈ کلینک، لندن میں ہوا،  گھر میں گرنے کے چند دن بعد۔ اس کی آخری رسومات کی خدمت نجی تھی۔ 4 اپریل کو 200 سے زیادہ لوگوں نے سینٹ پالس، کوونٹ گارڈن میں ایک یادگاری تقریب میں شرکت کی۔ ان میں کارڈس کی کرکٹ، صحافت اور موسیقی کی دنیا کے نمائندے شامل تھے۔ فلورا روبسن اور وینڈی ہلر نے ریڈنگ دی، اور کلفورڈ کرزن نے، رائل فلہارمونک آرکسٹرا کے ساتھ موزارٹ کے پیانو کنسرٹو نمبر 23 کی دوسری تحریک چلائی۔

حوالہ جات
---------

1. ↑  Gerald Howat (2004)۔ "Cardus, Sir (John Frederick) Neville"۔ Oxford Dictionary of National Biography, Online edition۔ اخذ شدہ بتاریخ 26 نومبر 2012  (subscription or UK public library membership required)
2. ↑  Brookes, p. 263
3. ↑  "Sir Neville Cardus: Text of a tribute by Alan Gibson"۔ Cricinfo۔ اخذ شدہ بتاریخ 14 دسمبر 2012
**سدرن راکس** زمبابوے کی پانچ کرکٹ فرنچائزز میں سے ایک ہے۔ وہ ایک فرسٹ کلاس کرکٹ ٹیم ہیں، جو ماسونگو اور میٹابیلی لینڈ ساؤتھ ایریا میں مقیم ہیں۔ وہ اپنگھریلو اسپورٹس میچونگو میں ماسونگو کلب میں کھیلتے ہیں۔  ٹیم نے ابتدائی طور پر 2013-14ء کے سیزن کے بعد کھیلنا چھوڑ دیا۔ اپنے 47 فرسٹ کلاس میچوں میں انہوں نے 3 جیتے، 27 ہارے اور 17 ڈرا  ۔ تاہم، دسمبر 2020ء میں، زمبابوے کرکٹ نے اس بات کی تصدیق کی کہ وہ 2020-21ء لوگان کپ میں کھیلنے والی ٹیموں میں سے ایک ہوں گے، سدرن راکس نے اسی 2020-21ء سیزن میں اپنی پہلی لوگان کپ ٹرافی جیتی۔

### فرنچائز کی تاریخ

زمبابوے میں کرکٹ کے معیار کے گرنے کے بعد، زمبابوے کرکٹ نے کھیل کے تمام فرسٹ کلاس، لسٹ اے اور ٹوئنٹی 20 فارمیٹس کے لیے ٹیموں کا نیا سیٹ استعمال کیا۔ سدرن راکس ماسونگو اور میٹابیلی لینڈ کے جنوبی علاقے میں مقیم تھے۔  لوگان کپ میں سدرن راکس کا ڈیبیو تباہ کن تھا۔ دی راکس نے 12 میچ کھیلے اور چھ میں شکست کھائی جبکہ چھ ڈرا ہوئے۔  ان میں بھاری شکستیں شامل تھیں جیسے میش ایگلز کے ہاتھوں 234 رنز کی شکست، کوہ پیماؤں کو 8 وکٹوں سے شکست، میٹابیلینڈ ٹسکرز کو اننگز اور 214 رنز سے شکست، ٹسکرز کو اننگز اور 87 رنز سے شکست، ایک اننگز اور 114 رنز۔ کوہ پیماؤں کو شکست، میشونا لینڈ ایگلز کو اننگز اور 19 رنز سے شکست، وغیرہ  ٹیم کا پہلا ڈرا Mid West Rhinos کے خلاف تھا، جو Masvingo Sports Club میں حاصل ہوا۔ سدرن راکس نے اپنا پہلا لسٹ اے میچ ماؤنٹینیئرز کے ہاتھوں مٹارے اسپورٹس کلب میں 5 وکٹوں سے ہارا،  لیکن گروپ مرحلے میں چوتھے نمبر پر پہنچنے کے لیے صحیح طریقے سے واپسی ہوئی اور سیمی فائنل کے لیے کوالیفائی کیا۔  سیمی میں، انہیں ماؤنٹینیئرز نے سات وکٹوں سے شکست دے کر مقابلے سے باہر کر دیا، اس کے باوجود کہ اسٹیو ٹکولو نے کوہ پیماؤں کو 37 کے ساتھ 131 کے مجموعی سکور پر کچھ مزاحمت فراہم کی۔

حوالہ جات
---------

1. ↑  Steven Price (2009-05-08)۔ "Zimbabwe rips up domestic structure and starts again"۔ ای ایس پی این کرک انفو۔ ESPN۔ اخذ شدہ بتاریخ 23 نومبر 2010
2. ↑  "Southern Rocks playing record"۔ CricketArchive۔ اخذ شدہ بتاریخ 17 جنوری 2015
3. ↑  "ZC adopt bio bubble for Logan Cup cricket competition"۔ New Zimbabwe۔ اخذ شدہ بتاریخ 08 دسمبر 2020
4. ↑  Steven Price (2009-05-08)۔ "Zimbabwe rips up domestic structure and starts again"۔ ای ایس پی این کرک انفو۔ ESPN۔ اخذ شدہ بتاریخ 23 نومبر 2010
5. ↑  
Logan Cup 2009/10 / Points table ESPNCricinfo. Retrieved 11 December 2011
6. ↑  
Logan Cup 2009/10 / Results ESPNCricinfo. Retrieved 11 December 2011
7. ↑  
Logan Cup Southern Rocks v Mid West Rhinos First-class match 2009/10 season at Masvingo Sports Club Scorecard ESPNCricinfo. Retrieved 11 December 2011
8. ↑  
Faithwear Metbank One-Day Competition Mountaineers v Southern Rocks List A match 2009/10 season at Mutare Sports Club Scorecard ESPNCricinfo. Retrieved 11 December 2011
9. ↑  
Faithwear Metbank One-Day Competition 2009/10 / Points table ESPNCricinfo. Retrieved 11 December 2011
10. ↑  
Mountaineers thrash Rocks to enter final ESPNCricinfo. Retrieved 11 December 2011
**واٹر**  (انگریزی: Water) (ہندی: जल)
2005ء کی ایک ڈراما فلم ہے جسے دیپا مہتا نے لکھا اور ہدایت کاری کی ہے، جس کا اسکرین پلے انوراگ کشیپ نے دیا ہے۔
اس کی کہانی 1938ء میں ترتیب دیی گئی ہے اور بھارت کے وارانسی میں ایک آشرم میں بیواؤں کی زندگیوں کو بارے میں ہے۔ یہ فلم دیپا مہتا کی عناصر ٹرائیلوجی کی تیسری اور آخری قسط بھی ہے۔ اس سے قبل وہ اس سلسلے کی فائر (1996ء فلم) اور ارتھ (1998ء فلم) بنا چکی ہے۔ مصنف بیپسی سدھوا نے 2006ء کا ناول لکھا جو فلم، واٹر: اے ناول پر مبنی تھا، جسے ملک ویڈ پریس نے شائع کیا۔
فلم کے نمایاں ستاروں میں
سیما بسواس، لیزا رے، جان ابراہم، منوراما، وحیدہ رحمن، رگوبیر یادو اور ونے پاٹھک شامل ہیں۔

کہانی
-----

1938 برطانوی راج میں ہندوستان میں، چویا (سرالا کریاواسم) ایک آٹھ سالہ لڑکی ہے، جس کا شوہر اچانک مر جاتا ہے۔ بیوہ ہونے کی روایات کو برقرار رکھتے ہوئے، اسے سفید ساڑی میں ملبوس کیا جاتا ہے، اس کا سر مونڈ دیا جاتا ہے اور اسے ایک آشرم میں چھوڑ دیا جاتا ہے، تاکہ وہ اپنی باقی زندگی ترک کرنے میں گزارے۔ وہاں چودہ عورتیں ہیں جو خستہ حال گھر میں رہتی ہیں، انہیں وہاں بھیجا گیا تاکہ برے کرم کا کفارہ ہو، اور ساتھ ہی ساتھ بیواؤں کی دیکھ بھال کے مالی اور جذباتی بوجھ سے اپنے خاندانوں کو چھٹکارا دلایا جائے۔ اس آشرم پر مدھومتی (منوراما) کی حکمرانی ہے، جو 70 کی دہائی میں ایک پروقار خاتون تھیں۔ اس کا واحد دوست دلال ہے، گلابی (رگوبیر یادو)، ایک ہیجڑا جو مدھومتی کو بھنگ فراہم کرتا ہے۔ دونوں کا ایک ضمنی کردار بھی ہے: گلابی مدھومتی طوائف کلیانی (لیزا رے)، ایک خوبصورت نوجوان بیوہ کی مدد کرتی ہے، اسے دریائے گنگا کے پار گاہکوں تک پہنچایا جاتا ہے۔ کلیانی کو آشرم کی مدد کے لیے نوعمری میں جسم فروشی پر مجبور کیا جاتا ہے۔

شکنتلا (سیما بسواس) شاید خواتین میں سب سے زیادہ پراسرار ہیں۔ پرکشش، لطیف اور تیز، وہ بھی ان چند بیواؤں میں سے ایک ہے جو پڑھ سکتی ہیں۔ وہ اتنا غصہ نکالتی ہے کہ مدھومتی بھی اسے اکیلا چھوڑ دیتی ہے۔ شکنتلا ایک پرہیزگار، متقی ہندو ہونے اور بیوہ ہونے سے اس کی نفرت کے درمیان میں پھنس گئی ہے۔ وہ ایک پجاری سدانند (کلبھوشن کھربندا) سے مشورہ لیتی ہے، جو اسے اس کی غیر منصفانہ اور ناپاک صورتحال سے آگاہ کرتا ہے۔ آشرم پہنچنے پر وہ چویا سے منسلک ہو جاتی ہے۔

چویا کو یقین ہے کہ اس کا قیام عارضی ہے اور اس کی ماں اسے لے جانے کے لیے آئے گی لیکن جلد ہی اس کی نئی زندگی میں ڈھل جاتی ہے۔ وہ کلیانی سے دوستی کرتی ہے، اور کلیانی کے نارائن (جان ابراہم) کے ساتھ ابھرتے ہوئے رومانس کا مشاہدہ کرتی ہے، جو مہاتما گاندھی کے ایک دلکش اعلیٰ طبقے کے پیروکار ہیں۔ اپنی ابتدائی ہچکچاہٹ کے باوجود، کلیانی نے آخرکار اپنی شادی اور کلکتہ (کولکاتا) میں ایک نئی زندگی کا خواب بن لیتا ہے۔ وہ اس کے ساتھ جانے پر راضی ہے۔

مزید دیکھیے
-----------

* دیپا مہتا

حوالہ جات
---------

1. 1 2 3   — اخذ شدہ بتاریخ: 27 اپریل 2016
2. 1 2 3 4   — اخذ شدہ بتاریخ: 27 اپریل 2016
3. 1 2 3 4   — اخذ شدہ بتاریخ: 27 اپریل 2016
4. ↑   — اخذ شدہ بتاریخ: 16 اپریل 2016
5. 1 2 3 4 5   — اخذ شدہ بتاریخ: 27 اپریل 2016
6. 1 2 3 4 5 6 7 8 9 10   — اخذ شدہ بتاریخ: 27 اپریل 2016
7. ↑   — اخذ شدہ بتاریخ: 2 جنوری 2018
**کنول نعمان** ایک پاکستانی اداکارہ ہیں جو اب سیاست دان ہیں، مئی 2013ء سے مئی 2018 تک پنجاب کی صوبائی اسمبلی کی ممبر رہی ہیں۔

پیدائش و ابتدائی زندگی
----------------------

ان کی پیدائش یکم جنوری 1964ء کو ملتان میں ہوئی۔
انہوں نے 1983ء میں ملتان سے ویمن ڈگری کالج سے ہائی اسکول کی سطح کی تعلیم مکمل کی۔

سیاست
-----

انہوں نے 2008ء میں سیاست میں شمولیت اختیار کی۔

وہ 2013ء کے عام انتخابات میں خواتین کے لیے مخصوص نشست پر پاکستان مسلم لیگ (ن) کی امیدوار کے طور پر پنجاب کی صوبائی اسمبلی کے لیے منتخب ہوگئیں۔ مئی 2018ء میں، انھوں نے پنجاب کی صوبائی اسمبلی سے استعفا دے دیا۔

موت کی افواہ
------------

یکم فروری 2016ء کو، کنول وہاب کی موت کی اطلاع دی گئی تھی۔ اس وقت، کنول کی حالت تشویشناک تھی اور وہ دماغی نکسیر سے صحت یاب ہو کر انتہائی نگہداشت میں تھیں۔ 5 اپریل 2016ء کو، وہ 65 دن کی عدم موجودگی کے بعد پنجاب کی صوبائی اسمبلی میں واپس آگئیں۔

حوالہ جات
---------

1. 1 2  "PML-N MPA Kanwal Nauman passes away"۔ www.pakistantoday.com.pk۔ 11 مارچ 2018 میں اصل سے آرکائیو شدہ۔ اخذ شدہ بتاریخ 11 مارچ 2018  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
2. ↑  "Punjab Assembly"۔ www.pap.gov.pk۔ 13 اگست 2017 میں اصل سے آرکائیو شدہ۔ اخذ شدہ بتاریخ 10 مارچ 2018  الوسيط `|url-status=` تم تجاهله (معاونت)
**ٹریور ایڈورڈ جسٹی** (پیدائش:2 جون 1948ء) ایک سابق انگریز کرکٹ کھلاڑی اور کرکٹ امپائر ہیں۔ بطور کھلاڑی وہ ایک آل راؤنڈر (دائیں ہاتھ کا بلے باز اور درمیانی رفتار کا بولر) تھا جس نے 1966ء اور 1991ء کے درمیان 490 اول۔درجہ میچ کھیلے، 21,916 رنز بنائے اور 585 وکٹیں لیں۔

### بین الاقوامی کیریئر

جسٹی گوسپورٹ، ہیمپشائر میں پیدا ہوا اور انگلش کاؤنٹی چیمپئن شپ میں ہیمپشائر، سرے اور لنکاشائر کے لیے کھیلا۔ وہ جنوبی افریقہ میں بارڈر اور گریکولینڈ ویسٹ اور نیوزی لینڈ میں کینٹربری کے لیے بیرون ملک کھیلے۔ جسٹی نے انگلینڈ کے لیے 10 ایک روزہ بین الاقوامی میچ کھیلے، ان میں سے زیادہ تر 1983ء میں بینسن اینڈ ہیجز ورلڈ سیریز کپ ٹورنامنٹ کے دوران۔ ان کی خاص بات ایڈیلیڈ میں نیوزی لینڈ کے خلاف 35 گیندوں پر 52\* رنز بنانا تھا۔ انہیں 1983ء کے ورلڈ کپ کے لیے انگلینڈ کی ٹیم میں شامل کیا گیا تھا۔ 1982ء کے انگلش کرکٹ سیزن کے دوران ان کی کارکردگی کی وجہ سے انہیں 1983ء میں سال کے پانچ وزڈن کرکٹرز میں سے ایک کے طور پر نامزد کیا گیا۔ بطور کھلاڑی اپنی ریٹائرمنٹ کے بعد، جسٹی انگلینڈ میں کرکٹ امپائر بن گئے، اور 2006ء میں انگلینڈ اور پاکستان کے درمیان اوول میں ہونے والے چوتھے ٹیسٹ میچ کے لیے ریزرو امپائر کے طور پر خدمات انجام دیں۔ 2007ء میں انہوں نے غیر مجاز انڈین کرکٹ لیگ میں امپائرنگ کی۔ انہوں نے 2013ء میں ریٹائرمنٹ تک اول درجہ امپائر کے طور پر کام جاری رکھا۔

### مزید دیکھیے

* کرکٹ
* انگلستان قومی کرکٹ ٹیم
* انگلینڈ کے ون ڈے کرکٹرز کی فہرست

حوالہ جات
---------
**آل احمد** اردو کے سر بر آوردہ نقاد تھے اور موجودہ نسل کے ادبی مذاق کو نکھارنے میں ان کے تنقیدی مضامین کا بہت اہم کردار رہا ہے۔ سرور صاحب ایک کھلا ذہن رکھنے والے نقاد ہیں۔ انہوں نے خود کو کسی گروہ سے وابستہ نہیں کیا اور کبھی آزادی فکر و نظر کا سودا نہیں کیا۔ انقلاب روس کے نتیجے میں جب ترقی پسند تحریک کا آغاز ہوا تو انہوں نے اس تبدیلی کو وقت کا تقاضا قرار دیا اور اس کا خیر مقدم کیا لیکن جب ترقی پسند ادب، ادب نہیں رہا تو وہ اس سے کنارہ کش ہو گئے۔ انہوں نے واضح الفاظ میں کہا کہ میں ادب کا مقصد نہ ذہنی عیاشی سمجھتا ہوں اور نہ اشتراکیت کا پرچار۔
سرور صاحب کی تنقید کا ایک خاص وصف ان کا دلنشیں اسلوب ہے جس میں سادگی بھی ہے اور رعنائی بھی۔ ان کی تنقید اپنی ذمہ داریوں کو فراموش کیے بغیر تخلیق کے دائرے میں داخل ہو جاتی ہے جس سے تنقیدی بصیرت بھی حاصل ہوتی ہے اور ایک طرح کا ذہنی سرور بھی۔

اردو ادبی دنیا میں ایک اہم نام، جو نقاد اور شاعر تھے۔ آگرہ اور علی گڑھ مسلم یونیورسٹی میں تعلیم پائی۔ مسلم یونیورسٹی کے شعبہ اردو میں لیکچرار مقرر ہوئے۔ وہاں سے لکھنؤ یونیورسٹی چلے گئے اور پھر علی گڑھ واپس آ گئے اور رشید احمد صدیقی کے وظیفہ یاب ہونے کے بعد صدر شعبہ اردو مقرر ہوئے۔ اشعار کے ایک مجموعہ سلسبیل اور تنقید کی چار کتابوں کے مصنف ہیں۔ ان کی خود نوشت کا نام خواب باقی ہیں ہے۔

حوالہ جات
---------



|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 116572334
* ایل سی سی این: n81082602
* آئی ایس این آئی: 0000 0000 8185 4577
* جی این ڈی: 129058297
* ایس یو ڈی او سی: 083783865

 |
رائل ملٹری اکیڈمی سینڈورسٹ عام طور پر صرف سینڈھرسٹ کے نام سے جانا جاتا ہے ، برطانیہ کی متعدد فوجی اکیڈمیوں میں سے ایک ہے اور یہ برطانوی فوج کا ابتدائی افسر تربیتی مرکز ہے۔ یہ برک شائر کے ایک قصبے سینڈرسٹ میں واقع ہے ، اگرچہ اس کا رسمی داخلہ لندن کے جنوب مغرب میں کیمبرلے سے ہوتا ہے۔ برطانوی فوج کے تمام افسروں کے ساتھ ساتھ تمام غیر ملکی مرد و خواتین بھی اکیڈمی میں تربیت حاصل کرتے ہیں۔ سینڈرسٹ بریٹیانہ رائل نیول کالج اور رائل ایئر فورس کالج کرین ویل کے برابر برطانوی فوج کا تربیتی ادارہ ہے۔ ان فوجی اکیڈمیوں کے کچھ فارغ التحصیل برطانیہ کی ڈیفنس اکیڈمی میں مزید تعلیم حاصل کرتے ہیں۔

تصاویر
------

* پاسنگ آؤٹ پریڈپاسنگ آؤٹ پریڈ
* پرانی عمارتپرانی عمارت
* رائل ملٹری اکیڈمیرائل ملٹری اکیڈمی

حوالہ جات
---------

1. ↑  "پاک فوج کے میجرعقبہ برطانیہ کی سینڈہرسٹ اکیڈمی کے پہلے پاکستانی انسٹرکٹر"۔ Nawaiwaqt۔ Dec 13, 2016۔ اخذ شدہ بتاریخ 29 مارچ، 2020  تحقق من التاريخ في: `|access-date=` (معاونت)
2. ↑  "برطانیہ کی رائل ملٹری اکیڈمی"۔ ڈیلی قدرت۔ DailyQudrat۔ دسمبر 13, 2016۔ 29 مارچ 2020 میں اصل سے آرکائیو شدہ۔ اخذ شدہ بتاریخ 29 مارچ، 2020  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
**اسلامی عقائد اور قانون کا تاریخی ارتقا** ((جرمنی: 
Vorlesungen über den Islam)‏) ممتاز مستشرق اگناز گولڈزیہر کی تصنیف کردہ کتاب ہے جس میں علم کلام، فقہ، تصوف اور قدیم و جدید فرقوں کی تاریخ جیسے موضوعات شامل ہیں۔ یہ کتاب پہلی مرتبہ 1910ء میں شائع ہوئی تھی اور اس کا دوسرا ایڈیشن 1925ء کو منظر عام پر آیا تھا۔ برلن کے ایک معروف مستشرق اور اسلامی علوم کے محقق کارل ہینرش بیکر نے مذکورہ کتاب کو نہ صرف "اسلامی علوم کے معیاری کام" کے طور پر سراہا بلکہ مصنف کی بھی ایک قابل محقق کے طور پر تعریف کی ہے جس نے اپنے دوست اسنوک ہرخرونیہ کے ساتھ مل کر سب سے پہلے ان سارے موضوعات کو ایک جگہ خوش اسلوبی سے ترتیب دیا۔

ترتیب
-----

### باب اوّل

کتاب کے باب اوّل کا عنوان ہے "محمد اور اسلام "جس میں لفظ اسلام کی تشریح "ایمان باللہ "اور ذات الہی سے مکمل وفاداری ، عقیدت اور یقین کے معانی میں کی گئی ہے۔ اmس باب میں مرکزی توجہ پیغمبر اسلام محمد صل اللہ علیہ وآلہ وسلم کے مذہبی افکار اور بعد ازاں ان کی ترقی پر مرکوز رکھی گئی ہے۔

### باب دوم

دوسرے باب "قانون کا ارتقا "کا آغاز اناطول فرانس کے ایک اقتباس سے ہوتا ہے۔

حوالہ جات
---------

1. ↑  *Vorlesungen über den Islam von Dr. Ignaz Goldziher, Heidelberg 1925, Carl Winter’s Universitätsbuchhandlung.* S. VIII
2. ↑  *Vorlesungen über den Islam*, S. 2
3. ↑  Max van Berchem: *Vorlesungen über den Islam* In: *Journal des savants.* Band 9. Nr. 7, 1911, S. 333.
یدشٹھیر کی اشومیدھ
**اشومیدھ** (سنسکرت: अश्वमेध‎) یا **اشوَمیدھ یگیہ** یا *اشومیدھ یجن* بھارت ورش کی قدیم تاریخ میں گھوڑے کی ایک معروف قربانی کا نام ہے۔ سارو بَھوم راجا (عالمگیر بادشاہ) یعنی ایک چکر ورتی نریش ہی اشومیدھ قربانی کرنے کا حقدار مانا جاتا تھا، لیکن ایرترے براہمن (8 پنچِکا) کے مطابق اس کو انجام دینے کے لیے دیگر اہم سفیروں کو بھی حق حاصل تھا، آشولاین ماخذ کے سُتر (10|6|1) کا بیان ہے کہ جو سارے مادوں کو حاصل کرنا چاہتا ہے، ساری فتوحات کی تمنا کرتا ہے اور ہر کامیابی پانا چاہتا ہے، وہ اس قربانی کا حق دار ہے۔ اس لیے ساروی بھوم کے علاوہ 'مُردھابِھشکت' بادشاہ بھی اشومیدھ کرسکتا تھا۔ (آپ. ماخذ 20| 1| 1|؛ لاٹیاین 9| 10| 17)۔ یہ بہت ہی قدیم قربانی معلوم ہوتی ہے، کیونکہ رگ وید کے دو سُکتوں (1| 162|؛ 1| 163) میں اشومیدھی گھوڑوں اور اس کے ہون کی خصوصی تفصیل دی ہوئی ہے۔ شتپتھ (13| 1۔5) اور تیتریہ براہمنوں (3| 8۔9) میں اس کی بڑی اچھی وضاحت موجود ہے جس کی پیروی والمیکی کی راماین (1|13)، مہابھارت کے اشومیدھی پرو اور جیمنی اشومیدھ میں کی گئی ہے۔

اور نظر دیں
-----------

* یگیہ

ہولے
----


1. ↑  "The Mahabharata, Book 14: Aswamedha Parva Index"۔ 2013-04-11۔ 11 اپریل 2013 میں اصل سے آرکائیو شدہ
**افراسیاب** ایرانی روایات کے مطابق تورانیوں کا افسانوی بادشاہ، اوستا کی رو سے فرنگ رسین توری کومی مؤ مروہ (کیخسرو) کا ایک حریف تھا۔ جس نے کیخسرو کے باپ سیاہ درشن کو دغابازی سے قتل کر دیا تھا۔ اس نے آریاؤں کی ہون یعنی شان وشوکت حاصل کرنے کی بے سود کوشش کی اور اسے انتقاماً کیخسرو نے قتل کر دیا۔

ممکن ہو وہ تاریخی شخصیت ہو اور توری قبائل کا (جو ایرانیوں کے ہم نسل) سردار ہو اور اس نام کی پہلوی صورت فراسیاب تھی۔ اس کا سلسلہ نسب توچ (تور، تورانیوں کا جد امجد) بن فریدون تھا۔ کہا جاتا ہے افراسیاب کی ترکازیوں کی ابتدا منش چہر کے عہد حکومت ہوئی۔ یعنی اس موخرالذکر کو شکست دے کر افغانستان پر قبضہ کر لیا۔ ازو (زو یا زاب) نے ایران کو اس کے تسلط سے رہائی دلائی۔ افرسیاب نے دوبارہ شان و شوکر حاصل کرنے کی کوشش کی۔ جسے اس نے ساتوں کشوروں میں تلاش کیا۔ افرسیاب کی جائے سکونت (پشتوں کا زیر زیر زمین قلعہ جہان فرنگ سین لوہے سے محصور رہتا تھا) کا بہ تفصیلی ذکر کیا گیا ہے۔ آخر میں افراسیاب کیخسرو کے ہاتھ مارا جاتا ہے۔ اس طرح آگے چل کر افسانے میں پشتوں کے زمانے کے بعد افراسیاب تورانیوں کی تمام جنگوں میں ان کا سردار بن گیا۔ وہ نہ صرف کیانیوں کے خلاف بلکہ ان کے پیش روں کی تمام جنگوں میں ان کا سردار بن گیا۔ گویا وہ منش چہر اوراُزر کا معاصر ہو گیا۔ تاہم اس کے خاتمے کا تعلق پھر بھی قطعاً کیخسرو کے ساتھ رہا۔

مسلم مصنفین نے ان قومی روایات کے متعلق اپنی معلومات غیر مذہبی کتابوں بالمخصوص خودامی نامک (شاہنامہ) سے اخذ کیں ہیں۔ ان ہاں بہت سی معلومات ملتی ہیں۔ افراسیاب منش چہر سے طبرستان میں لڑا اور ہجران میں عہد و پیمان ہو گیا۔ جس کی رو سے دریائے بلخ (آمو، جیحوں) دونوں کے درمیان میں حد فاضل اختیار پایا۔ سیاوش جس کو کیکاؤس نے افراسیاب کے خلاف فوج دے کر بھیجا تھا اس سے صلح کر لی۔ جسے کیکاؤس نے تسلیم نہیں کیا، سیاوش نے افرسیاب کے ہاں پناہ لی۔ افرسیاب نے اپنی بیٹی وسفافرید شیاوش سے بیاہ دی۔ پھر اسے بھی حسد کی بنا پر قتل کرڈالا۔ وسفافرید جس کے پیٹ میں کیخسرو تھا، بچ گئی اور مشہور پہلوان گیو (بی۔ داؤ) ایران لے گیا۔ پھر رستم اور توس نے سیاوش کے انتقام میں توران کی سرزمین پامال کردالی۔ کیخسرو کا عہد حکومت افراسیاب کے خلاف جنگوں سے معمور رہا۔ آخری لڑائی کے بعد افراسیاب بھاگ کر آذر بئیجان میں رپوش ہو گیا۔ لیکن کیخسرو نے اس اپنے ہاتھ سے قتل کیا۔
چوں کہ تورانیوں سے مراد ترک لیے جاتے ہیں۔ لہذا افرسیاب کو ترک مانا جاتا ہے۔ شاہنامہ میں اس بات پر خاص زور دیا گیا ہے۔ یہی وجہ ہے افغانستان و ایران میں آباد ہونے والے بہت سے ترک اسے اپنا مورث اعلیٰ قرار دیتے ہیں۔ ترکوں کا افرسیابی حکمران خاندان مشہور ہے۔ 

یہ دراصل عہد قدیم کی ان لڑائیوں کی داستانیں ہیں جب آمو دریا کے پار سے سیھتی و ترک قبائیل ایران پر حملہ آور ہوتے تھے۔ یہ قبائیل نسلی اعتبار سے ایرانیوں کے ہم نسل تھے، یہی وجہ ہے ان قبائیل کو جنہیں تورانیوں سے تعبیر کیا ہے اور انھیں افریدون کی اولاد بتایا گیا ہے۔ ایرانیوں کو ان قبائیل کے حملوں نے عاجز کر رکھا تھا۔ کسی بھی فرمانروا کے لیے ان قبائیل کے حملے کی روک تھام بہت بڑا مسئلہ بنی رہتی تھی۔ ان قبائل سے جنگوں میں کتنے بادشاہ اپنی جانیں گنوا بیٹھے۔ ان داستانوں میں ان سب کو ترک کہا گیا ہے۔ مگر یہ سب ترک نہیں تھے۔ خورس بھی ان قبائل سے لڑتا ہوا مارا گیا۔

1. ↑  (الطبری، فردوسی۔ فرنگیں)
2. ↑  (بارتولید۔ افرسیاب۔ معارف اسلامیہ)
**سنڈر لینڈ** شمالی انگلینڈ کا ایک بندرگاہی شہر ہے۔ یہ شہر سنڈرلینڈ کا انتظامی مرکز ہے، جو میٹروپولیٹن کاؤنٹی آف ٹائن اینڈ وئیر ، تاریخی کاؤنٹی آف ڈرہم ، اور نارتھ ایسٹ کمبائنڈ اتھارٹی کے علاقے میں ہے۔ شہر 10 میل (16 کلومیٹر) نیو کیسل-اوپن-ٹائن سے اور دریائے ویر کے منہ پر شمالی سمندر تک ہے۔ دریا بھی ڈرہم شہر سے تقریباً 12 میل (19 کلومیٹر) شہر کے مرکز کے جنوب مغرب میں۔

 مونک ویئر مائوتھ میں سینٹ پیٹر چرچ. صرف برآمدہ اور مغربی دیوار کا کچھ حصہ وہ ہے جو 674 میں تعمیر کی گئی اصل خانقاہ کا باقی ہے۔

### تاریخ

سنڈر لینڈ کے علاقے کے ابتدائی باشندے پتھر کے زمانے کے شکاری تھے اور اس دور کے نمونے دریافت ہوئے ہیں جن میں سینٹ پیٹرز چرچ، مونک ویئرماؤتھ میں کھدائی کے دوران پائے جانے والے مائیکرو لیتھ بھی شامل ہیں۔  پتھر کے زمانے کے آخری مرحلے کے دوران، نوپاستانی دور (4000ء-2000ء)، ہیسٹنگز ہل ، سنڈرلینڈ کے مغربی مضافات میں سرگرمی کا ایک مرکز اور تدفین اور رسم کی اہمیت کی جگہ تھی۔ شواہد میں کرسس یادگار کی سابقہ موجودگی شامل ہے۔  یہ خیال کیا جاتا ہے کہ بریگینٹ رومن دور سے پہلے اور بعد میں دریائے ویر کے آس پاس کے علاقے میں آباد تھے۔ ایک دیرینہ مقامی افسانہ ہے کہ دریائے ویر کے جنوبی کنارے پر ایک رومن بستی تھی جس پر سابق ووکس بریوری کی جگہ ہے، حالانکہ آثار قدیمہ کی کوئی تحقیقات نہیں ہوئی ہیں۔

حوالہ جات
---------

1. ↑  Glen Lyndon Dodds (2001)۔ A History of Sunderland (2nd ایڈیشن)۔ صفحہ: 5۔ ISBN 0-9525122-6-2
2. ↑  Glen Lyndon Dodds (2001)۔ A History of Sunderland (2nd ایڈیشن)۔ صفحہ: 6۔ ISBN 0-9525122-6-2
**سیموئل شیپرڈ روجرز III** (5 نومبر 1943 – 27 جولائی 2017) ایک امریکی اداکار، ڈراما نگار، مصنف، منظرنویس اور ہدایت کار تھے۔ جن کا دائرہ عمل نصف صدی پر محیط ہے۔  انھوں نے اپنی تصنیف و تالیف اور ہدایتکاری کے لیے دس اوبی ایوارڈزجیتے۔ اتنے اوبی ایوارڈ کسی اور نے نہیں جیتے۔ افسانوں کے مجموعوں، انشائیوں اور یادداشتوں کے علاوہ 58 ڈرامے شیپارڈ نے لکھے ہیں۔ اپنے ڈرامے طفل مدفون کے لیے انھوں نے 1979 میں پٹلزر انعام برائے ڈراما جیتا اور وہ 1983 کی فلم *دی رائٹ* سٹف میں پائلٹ چک یگر کے کردار کے لیے بہترین معاون اداکار کے اکیڈمی ایوارڈ کے لیے نامزد ہوئے۔ انھوں نے 2009 میں ایک ماہر امریکی ڈراما نگار کے طور پر PEN/Laura Pels Theater Award حاصل کیا۔ *نیویارک* میگزین نے شیپرڈ کو "اپنی نسل کا سب سے بڑا امریکی ڈراما نگار" قرار دیا۔ 

شیپرڈ کے ڈرامے اپنے تاریک، شاعرانہ، حقیقت پسندانہ عناصر، بلیک کامیڈی اور امریکی معاشرے کے دپے کچلے لوگوں کی کہانی بیان کرتے ہیں۔  ان کے اسلوب نے ان کے ابتدائی آف آف براڈوے کی تخلیقات کی مضحکہ خیزی سے لے کر بعد کے ڈراموں کی حقیقت پسندی جیسے طفل مدفون اور فاقہ کش طبقے کی لعنت تک ارتقا کے مرحلے طے کیے ہیں۔

کیریئر
------

### تحریر

 شیپرڈ 21 سال کی عمر میں

یہ بھی دیکھیں
-------------

* امریکن اکیڈمی آف آرٹس اینڈ لیٹرز ڈیپارٹمنٹ آف لٹریچر کے ارکان کی فہرست
* ریاستہائے متحدہ کے ڈراما نگاروں کی فہرست

حوالہ جات
---------

1. ↑  Don Shewey (1997)۔ Sam Shepard۔ Perseus Books Group۔ صفحہ: 13۔ ISBN 978-0-30680-770-1۔ He was born Samuel Shepard Rogers III and called Steve, although if he were royalty his name would have been Samuel Shepard Rogers VII.
2. ↑  Ross Wetzsteon (November 11, 1984)۔ "The Genius of Sam Shepard"۔ New York۔ May 3, 2016 میں اصل سے آرکائیو شدہ۔ اخذ شدہ بتاریخ December 9, 2015
3. ↑  "Wim Wenders à propos de Sam Shepard (Video)" [Wim Wenders on Sam Shepard]۔ Institut national de l'audiovisuel (بزبان فرانسیسی)۔ May 2, 1984۔ August 19, 2017 میں اصل سے آرکائیو شدہ۔ اخذ شدہ بتاریخ June 13, 2019
4. ↑  Harold Bloom (2009)۔ Harold Bloom's Major Dramatists: Sam Shepard۔ Infobase Publishing۔ ISBN 978-1-43811-646-4۔ July 30, 2017 میں اصل سے آرکائیو شدہ۔ اخذ شدہ بتاریخ December 12, 2015  الوسيط `|url-status=` تم تجاهله (معاونت)
**بنو غفار** ( عربی: بنو غفار Ghifaar) ایک عرب قبیلہ تھا جس کا تعلق بنو دمرہ بن بکر سے تھا جو عرب کے حجاز کے علاقے میں کنانہ کے بڑے قبیلے کی ایک شاخ تھا۔  وہ خطے میں رہزنی اور لوٹ مار کے لیے مشہور تھے۔  اس قبیلے نے رسول اللہ صلی اللہ علیہ و سلم کے زمانے میں اسلام قبول کر لیا تھا، حضرت ابو ذر الغفاری رضی اللہ تعالی عنہ بنو غفار کے اولین اسلام قبول کرنے والوں (سابقون الاولون) میں سے ایک تھے۔   بنو غفار کے کم از کم دو ذیلی قبیلے تھے، بنو النار اور بنو حرق، جو مدینہ شہر کے قریب رہتے تھے۔  یہ قبیلہ قبول اسلام کے بعد ابتدائی اسلامی فتوحات میں شامل ہوا اور ان میں سے کچھ بعد کے سالوں میں مدینہ میں آباد ہو گئے۔  بنو غفار کی ایک بڑی تعداد نے عباسی خلافت کے خلاف محمد النفس الزکیہ کی بغاوت کی حمایت کی۔

حوالہ جات
---------

1. 1 2  Amikam Elad (2015)۔ The Rebellion of Muḥammad al-Nafs al-Zakiyya in 145/762: Ṭālibīs and Early ʿAbbāsīs in Conflict۔ Brill۔ صفحہ: 351۔ ISBN 9789004296220
2. ↑  "Sahih Bukhari"۔ اخذ شدہ بتاریخ 22 اکتوبر 2018
3. ↑  al-Tabari (1987)۔ The History of al-Tabari Vol. 7: The Foundation of the Community: Muhammad At Al-Madina۔ ترجمہ بقلم M.V. McDonald۔ SUNY Press۔ صفحہ: 60۔ ISBN 9780887063442
4. ↑  "Sahih Muslim"۔ اخذ شدہ بتاریخ 22 اکتوبر 2018
5. ↑  Ibn Ishaq۔ Life of Muhammad۔ ترجمہ بقلم Guillaume۔ صفحہ: 293
6. ↑
جمنیہ کی مجلس is located in اسرائیلجمنیہ کی مجلسموجودہ اسرائیل میں واقع جمنیہ (*یفنہ*) کا مقام
جب رومی افواج نے اہلِ یہود کی بغاوت کو 70ء میں فرو کر دیا تو فاتحین نے شہر یروشلیم کو تباہ و برباد کر دیا اور یہود کی مقدس ہیکل کو مسمار کر دیا اور ایسا کہ یسوع مسیح کی پیشین گوئی کے مطابق وہاں "کسی پتھر پر پتھر باقی" نہ رہا (متی 24: 1 تا 2 آیات) یہود مختلف ملکوں میں منتشر ہو گئے اور قوم کی زندگی کے ہر شعبہ میں انتشار پیدا ہو گیا۔ اب بنی اسرائیل کے لیڈروں کے پاس صرف ایک واحد شے رہ گئی جو قوم کے پراگندہ افراد کو یکجا جمع کرسکتی تھی اور وہ تھیں ان کی کُتبِ مُقدسہ۔ اب ان قومی اور مذہبی لیڈروں کی تمام کوششیں تورات اور صحفِ انبیا کے مطالعہ پر مرکوز ہوگئیں۔ جس والہانہ عقیدت سے ہیکل کو پہلے دیکھا جاتا تھا، (مرقس 14: 58، 15: 29 وغیرہ) اب انبیا اللہ کی کتُبِ مقُدسہ کو بیش از پیش اسی شیفنگی کے ساتھ دیکھا جانے لگا کیونکہ اب یہی واحد قومی ورثہ ان کے پاس رہ گیا تھا۔ اِن کتب مقدسہ کی حفاظت کرنا اب ان کی زندگی کا واحد مقصد ہو گیا پس 90ء میں یہودی علما اور فضلا کی مقام جمنیہ/یفنہ میں ایک مجلس منعقد ہوئی۔ جس میں کتب مقدسہ کے الفاظ کا ایک معیاری متن قائم کرنے کا فیصلہ کیا گیا۔ اس مجلس میں کتابوں کے صفحات کی سطروں کی تعداد مقرر کی گئی۔ ہر سطر کے الفاظ کی تعداد مقرر ہو گئی۔ یہ بھی فیصلہ ہوا کہ ایک لفظ کے مختلف حروف کے درمیان میں اور مختلف الفاظ کے درمیان میں کس قدر فاصلہ چھوڑا جائے۔ مقدس الفاظ لکھنے کے لیے کس قسم اور کس رنگ کی سیاہی ہو۔ انھوں نے یہاں تک فیصلہ کیا کہ ان متبرک کتابوں کو لکھنے کے وقت کاتبوں کو کس قسم کے لباس میں ملبوس ہونا چاہیے۔ کاتبوں کو ہدایت کی گئی کہ ہر لفظ کو نہایت صحت کے ساتھ نقل کریں کیونکہ ہر لفظ کاتبِ ازل کے ہاتھوں نے لکھا تھا (خروج 19: 16 تا 20: 21 وغیرہ)

حوالہ جات
---------

1. ↑  کتاب: صحتِ کتب مُقدسہ، مصنف: قسیس معظم آرچڈیکن علامہ برکت اللہ صاحب
**گھیراؤ** احتجاج یا مظاہرے کا ایک طریقہ ہے جسے عموماً بھارت میں استعمال کیا جاتا ہے۔ عام طور پر مزدوروں کا یونین یا کسی تنظیم کے کارکن اپنے مقصد کے حصول یا اپنا اختلاف درج کرانے کے لیے کسی جگہ کا گھیراؤ کرتے ہیں۔ نیز وہ کسی سیاسی لیڈر، سرکاری عمارت یا کسی ایسی جگہ یا شخص کا گھیراﺅ بھی کرتے ہیں جن پر انھیں اعتراض ہوتا ہے یا جن سے وہ اپنا جواب طلب کرنا چاہتے ہیں اور یہ گھیراﺅ تب تک جاری رہتا ہے جب تک ان کے مطالبات پورے نہیں ہوتے یا انھیں جواب نہیں مل جاتا۔ اس طرح کا احتجاج 1969ء میں پی ڈبلیو ڈی کے ایک رکن سبودھ بنرجی نے مزدوروں کے مطالبات رکھنے کے لیے کیا تھا۔ تب سے یہ طریقہ استعمال ہوتا چلا آ رہا ہے اور اب یہ احتجاج کا ایک رسمی طریقہ بن چکا ہے۔ 1969ء میں مغربی بنگال کے یونائیٹیڈ فرنٹ نے بھی یہ طریقہ اپنایا تھا۔

احتجاج کا یہ طریقہ پچھلے چند دہائیوں میں انتہائی کامیاب رہا اور اس کی مقبولیت کو دیکھتے ہوئے کنسائز اوکسفرڈ ڈکشنری نے 2004ء میں لفظ گھیراؤ کو اپنے لغت میں شامل کیا۔ چنانچہ اس کے صفحہ 598 میں درج ہے: "گھیراؤ، بھارت: ایک طرح کا احتجاج جس میں مزدور یا ملازمین کمپنی کے خلاف اپنی مانگ رکھنے کے لیے کام کاج چھوڑ دیتے ہیں یہاں تک کہ ان کی مانگیں پوری نہ کردی جائیں"۔ اوکسفرڈ ڈکشنری کے مطابق لفظ گھیراﺅ کی ابتدا بھارت میں ہوئی۔ سبودھ بنرجی کو گھیراو منسٹر بھی کہا گیا ہے۔ گھیراؤ اردو زبان کا لفظ ہے اور اسی سے گھیرنا بھی آتا ہے۔ گوگل کی ڈکشنری میں بھی تقریباً یہی تعریف دی گئی ہے۔

بھارت کے اخباروں میں آئے دن گھیراؤ کی خبریں آتی رہتی ہیں۔ اب یہ ایک موثر طریقہ احتجاج بن گیا ہے جسے ملک بھر میں ہر طرح کے لوگ اور ملازمین اپنے سیاسی، سماجی اور معاشی مطالبات کو پورا کرنے کی خاطر استعمال کرتے ہیں۔ کولنز ڈکشنری میں لفظ گھیراؤ کو صنعت سے جوڑا گیا ہے۔ لغت میں درج ہے: گھیراؤ ایک صنعتی عمل ہے جس میں ملازمین آجر کو کمپنی کے کیمپس میں قید کر دیتے ہیں تا آنکہ ان کے مطالبات پورے کر دیے جائیں۔

حوالہ جات
---------

1. ↑  West Bengal's Jyothi Basu – A political profile, Page 27
2. ↑  "Populist Governance"۔ 18 اپریل 2009 میں اصل سے آرکائیو شدہ۔ اخذ شدہ بتاریخ 14 دسمبر 2019  الوسيط `|url-status=` تم تجاهله (معاونت)
3. ↑  A defiant rebel
4. ↑
5. ↑
**2016ء کا اونا میں کوڑے برسانے کا واقعہ** (انگریزی: 2016 Una flogging incident) ایک ہی دلت خاندان کے 7 ارکان سے تعلق رکھتا ہے، جن پر گایوں کے تحفظ کے نام پر اُونا، گجرات میں حملہ کیا گیا تھا۔ اس واقعے کا ویڈیو سماجی میڈیا پر تیزی سے گشت کرنے لگا تھا۔ اس کی وجہ سے واقعے کے کچھ مہینوں بعد تک ریاست میں احتجاجی سلسلے جاری رہے۔ اس معاملے میں 43 افراد کو گرفتار کیا گیا تھا، جن میں چار پولیس افسر بھی شامل تھے۔ اس واقعے پر اگست 2018ء سے مقدمہ جاری ہے۔ اس حملے کی وجہ متاثرہ افراد کا مردہ گایوں کے چمڑے نکالنا ہے، جس سے کچھ لوگ متشدد ہو گئے تھے۔

دوبارہ حملہ
-----------

25 اپریل 2018ء کو مظلومین رمیش سروائیا اور اس کے رشتوں کے بھائی اشوک سروائیا پر ایک بار پھر حملہ کیا گیا تھا۔ یہ حملہ تقریبًا دو سال بعد ہوا۔ اولین حملہ جون 2016ء میں ہوا تھا۔

یہ حملہ ایک ایسے وقت ہوا تھا جب کہ یہ خاندان یہ محسوس کر چکا تھا کہ ذات پات کے نظام کی وجہ یہ لوگ کبھی عزت کی زندگی نہیں جی سکتے ہیں، اس لیے انھیں تبدیلی مذہب کے ذریعے بدھ مت قبول کرنا چاہیے تھا۔ بتایا جاتا ہے کہ دوسرے حملے کے پیچھے کِرن سنگھ بالو بھائی دربار کا ہاتھ ہے۔

مزید دیکھیے
-----------

* بھارت میں ہجومی تشدد

حوالہ جات
---------

1. ↑  Two Years Later, Una Flogging Incident Victims Attacked Again
Human settlement in Englandسانچہ:SHORTDESC:Human settlement in England
**ہیٹن** زیادہ تر بولٹن ، گریٹر مانچسٹر ، انگلینڈ کا ایک رہائشی ضلع ہے۔ یہ تقریباً 2 میل (3 کلومیٹر) بولٹن ٹاؤن سینٹر کے شمال مغرب میں۔ یہ جنوب میں ڈین ، مغرب میں مارک لینڈ ہل اور شمال میں سمتھلز اور ہیلی ویل سے جڑی ہوئی ہے۔

### تاریخ

تاریخی طور پر لنکاشائر کی کاؤنٹی کی حدود میں ہیٹن کو 12 ویں صدی میں ایک بستی بنایا گیا تھا۔ یہ سیلفورڈ کے سو میں ڈین کے قدیم کلیسیائی پارش میں تھا۔ اس کا نام پرانی انگریزی *heah* اور *tun* سے ماخوذ ہے جس کا مطلب اونچی زمین پر بند زمین ہے اور اسے 1227ء میں ہیٹن اور 1332ء میں ہورویچ کے تحت  کے نام سے ریکارڈ کیا گیا تھا۔ ایڈورڈ اول کے دور حکومت میں رچرڈ ڈی ہلٹن کے پاس یہاں کی زمینوں میں مفت وارن کا چارٹر تھا۔ ہیٹنز ڈین کے علاقے میں ایک اہم خاندان تھا۔ ان کا تعلق 12ویں صدی سے ہے اور ان کی ابتداء شمالی لنکاشائر میں الورسٹن کے آس پاس سے ہوئی ہے۔ 14 ویں صدی سے ہیٹن خاندان کے کچھ لوگوں نے ڈین کے پارش میں ہیٹن کے نیچے جنگل (یا ہیٹن انڈر ہورویچ) میں زمین حاصل کی۔ یہ خاندان ہیٹن اولڈ ہال میں رہتا تھا اور ہیٹن نیو ہال بنایا تھا۔ اس خاندان سے انہوں نے اپنا کنیت ہیٹن کی ڈین کی بستی کو دیا۔

حوالہ جات
---------

1. ↑  Mills 1976 harvnb error: no target: CITEREFMills1976 (help)
**التعرف** اسے کتاب التعرف اور التعرف على مذهب اهل التصوف بھی کہا جاتا ہے۔

تفصیل
-----

کتاب التعرف گراں مایہ کتاب شیخ ابو بکر محمد بن ابراہیم بخاری الکلاباذی کی تصنیف ہے اس کتاب کی اہمیت اور گراں مائیگی کا اندازہ اس سے ہو سکتا ہے کہ صاحب کشف الظنون "حاجی خلیفہ" اس کے بارے میں کہتے ہیں کہ مشائخ صوفیہ نے اس کتاب کے بارے میں کہا ہے کہ لولا التعرف لمااعرف التصوف» یعنی اگر کتاب التعرف نہ ہوتی تو تصوف کو کس طرح پہچانا جا سکتا تھا۔ یہ گراں قدر کتاب اردو میں مكتبہ المعارف لاہور سے شائع ہو چکی ہے یہ کتاب زیادہ مبسوط اور ضخیم نہیں ہے اس کی زبان عربی ہے اور اس میں صوفیہ کرام کے عقائد و احوال کو تحقیق انداز میں پیش کیا گیا ہے۔ خود مصنف کا شمار طبقہ صوفیہ میں کیا جاتا ہے اور ان کی کتاب تصوف میں سند کا درجہ رکھتی ہے۔ کتاب کا سال تالیف تو نہیں معلوم ہو سکا البتہ چونکہ مصنف شیخ ابوبکر کا سال وفات 380ھ اس لیے یہ کہہ سکتے ہیں کہ کتاب «اللمع کی طرح «التعرف» بھی چوتھی صدی ہجری کی تصنیف ہے اور اس طرح اس کو قدیم ترین کتابوں میں شمار کیا جا سکتا ہے۔

حوالہ جات
---------

1. ↑  التعرف ادارہ پیغام القرآن لاہور
ڈاکٹر مفتی **محمد ظفر اقبال جلالی** (Zafar Iqbal Jalali)پاکستان سے تعلق رکھنے والے ممتاز مذہبی سکالر، پروفیسر، ڈاکٹر اور جامعہ اسلام آباد کے پرنسپل وشیخ الحدیث ہیں۔

بچپن
----

نین رانجھا تحصیل وضلع منڈی بہاؤ الدین (پنجاب) ایک مذہبی گھرانے میں 10 نومبر 1979ء کو پیدا ہوئے اور ابتدائی تعلیم وہیں حاصل کی ۔

تعلیم
-----

عصر حاضر کی عظیم درسگاہ جامعہ محمد یہ نوریہ رضویہ بھکھی شریف میں قاری نذیر احمد جلالی سے قرآن مجید حفظ کیا۔ اور اسی مادر علمی سے درس نظامی کی تعلیم حاصل کی۔ اور ایم فل کی تعلیم انٹرنیشنل اسلام یونیورسٹی اسلام آباد سے حاصل کی۔ اور پی ایچ ڈی کا تحقیقی کام ’’ دی یونیورسٹی آف فیصل آباد ‘‘میں سر انجام دیا۔ اور پی ایچ ڈی میں امام احمد رضا خان کے اشعار پر مبنی ’’ اثر القرآن والسنۃ فی شعر الامام احمد رضا خان دراسۃ تحلیلۃ ونقدیۃ لشعرہ الاردی والعربی والفارسی ‘‘کے عنوان سے مقالہ تحریر کیا۔

کام
---

ان کا گریجویٹ اور پوسٹ گریجویٹ سطح پر درس و تدریس تفسیر، اصول تفسیر حدیث، فقہ، عربی ادب اور دیگر اسلامی موضوعات پر 18 سے زائد سال کا تجربہ ہے۔

مناصب
-----

جامعہ غوثیہ رضویہ (جامعہ اسلام آباد) I-8/4میں پرنسپل اور شیخ الحدیث ہیں۔

شرعی بورڈ پاکستان کے سربراہ ہیں۔ اور ملک وبیرون ملک سے آنے والے فتاویٰ کی اہم ذمہ داری بحسن وخوبی نبھا رہے ہیں ۔

اسلام آباد کالج فار بوائز G-6/3میں بطور اسسٹنٹ پروفیسر تدریسی فرائض سر انجام دے رہے ہیں ۔

اسلام سٹوڈنٹس فیڈریشن (I-S-F)کے سربراہ ہیں ۔

اسلام آباد علماءکونسل انٹرنیشنل کے سربراہ ہیں ۔

مجلہ’’ مدینۃ العلم ‘‘کے مدیر اعلیٰ ہیں ۔

انجمن جلالیہ رضویہ پاکستان کے مرکزی جنرل سیکرٹری ہیں ۔

نظام المساجد کونسل اسلام آباد کے سربراہ ہیں ۔

تصانیف
------

* اثر القرآن والسنۃ فی شعر الامام احمد رضا
* اخلاق کی پاکیزگی
* فتاویٰ جامعہ اسلام آباد
* ارمغان مظہری درحدیث نبوی
* اربعین مظہری

مزید دیکھیے
-----------

* محمد ظفر اقبال
* ڈاکٹر محمد ظفر اقبال
* ڈاکٹر محمد ظفر اقبال نوری

حوالہ جات
---------

1. ↑  اخلاق کی پاکیزگی ،ص:202
2. ↑  ایضاً
3. ↑  ارمغان مظہری در حدیث نبوی،ص:51
4. ↑  جامعہ اسلام آباد،تعارف ،جدوجہد اور کردار،ص:211